CELEX: 32021D0059
Language: bg
Date: 2021-01-14 00:00:00
Title: Решение (ОВППС) 2021/59 на Комитета по политика и сигурност от 14 януари 2021 година за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2021)

26.1.2021   
               
               
                  BG
               
               
                  Официален вестник на Европейския съюз
               
               
                  L 26/3
               
            
         РЕШЕНИЕ (ОВППС) 2021/59 НА КОМИТЕТА ПО ПОЛИТИКА И СИГУРНОСТ
         от 14 януари 2021 година
         за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2021)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (1), и по-специално член 9, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     Съгласно член 9, параграф 1 от Решение 2013/233/ОВППС Комитетът по политика и сигурност (КПС) е оправомощен, в съответствие с член 38, алинея трета от Договора, да взема необходимите решения с цел упражняване на политически контрол и стратегическо ръководство на мисията на Европейския съюз за подкрепа за интегрирано управление на границите в Либия (EUBAM Libya), включително решението за назначаване на ръководител на мисията.
                  
               
                     (2)
                  
                  
                     На 30 август 2016 г. КПС прие Решение (ОВППС) 2016/1634 на Комитета по политика и сигурност (2) за назначаване на г-н Vincenzo TAGLIAFERRI за ръководител на мисията за EUBAM Libya от 1 септември 2016 г. до 21 август 2017 г.
                  
               
                     (3)
                  
                  
                     Мандатът на г-н Vincenzo TAGLIAFERRI като ръководител на мисията за EUBAM Libya редовно е удължаван, последно до 30 септември 2020 г. с Решение (ОВППС) 2020/903 (3) на Съвета, с което също беше изменено Решение 2013/233/ОВППС и удължен срокът на EUBAM Libya до 30 юни 2021 г.
                  
               
                     (4)
                  
                  
                     На 11 януари 2021 г. върховният представител на Съюза по въпросите на външните работи и политиката на сигурност предложи назначаването на г-жа Natalina CEA като ръководител на мисията за EUBAM Libya от 1 февруари 2021 г. до 30 юни 2021 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-жа Natalina CEA се назначава за ръководител на мисията на Европейския съюз за подкрепа за интегрирано управление на границите в Либия (EUBAM Libya) от 1 февруари 2021 г. до 30 юни 2021 г.
         
         
            Член 2
            Настоящото решение влиза в сила в деня на приемането му.
            То се прилага от 1 февруари 2021 година.
         
         
            Съставено в Брюксел на 14 януари 2021 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 138, 24.5.2013 г., стр. 15.
         
            (2)  Решение (ОВППС) 2016/1634 на Комитета по политика и сигурност от 30 август 2016 г. за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2016) (ОВ L 243, 10.9.2016 г., стр. 10).
         
            (3)  Решение (ОВППС) 2020/903 на Съвета от 29 юни 2020 г. за изменение на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 207, 30.6.2020 г., стр. 32).